Nils Jacobsen

Nils Kristen Jacobsen (1908–1993) var en norsk småbruker, fisker og politiker (Ap). Han var 
stortingsrepresentant fra Troms for Arbeiderpartiet fra 1945 til 1973.

Jacobsen var sønn av fisker og småbruker Jacob Andreas Jakobsen (1853–1922) og ektefelle Anne Jensine Nilsen (1866–1947), og kom fra Uløybukt i Nord-Troms. Etter at faren døde mens Nils fortsatt var ungdom overtok han farens fiskebåt, og han hadde fiske som hovednæring fram til han ble stortingsmann. Jacobsen tok eksamen både som skipsfører og fra handelsskole, og de siste åtte årene på sjøen var han skøytefører.

På lokalpolitisk nivå var Jacobsen varaordfører i Skjervøy, før han i 1945 ble valgt inn på Stortinget. Her fikk Jacobsen totalt sju perioder fram til 1973, og han var blant annet formann i Samferdselskomiteen. Politisk var Jacobsen spesielt opptatt av veier og bedre samferdselstilbud i distriktene, spesielt for Nord-Norge. 

 Referanser 
Nekrolog av Kjell Skog, Nordlys, 29. januar 1993.
«60 år. Formannen i Stortingets samferdselskomité, Nils Jacobsen (A), er 60 år i dag». Dagbladet, 13. august 1968.

 Eksterne lenker 



Kategori:Norske fiskere
Kategori:Stortingsrepresentanter fra Ap
Kategori:Stortingsrepresentanter for Troms
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Personer fra Skjervøy kommune